open-index/open-wikipedia-markdown huggingface dataset:
குருவிக்கார் (நெல்)

**குருவிக்கார்** (*Kuruvikar*) பாரம்பரிய நெல் இரகங்களில் அதிக மகசூல் தரக்கூடிய நெல் இரகமாகும். இது பழுப்பு நிற அரிசியுடனான, மோட்டா (தடித்த) இரகமாகும். ஏனைய பாரம்பரிய நெல் இரகங்களைப் போலவே வெள்ளம், வறட்சி போன்றவற்றைத் தாங்கி வளரக்கூடிய குருவிக்கார் நெல், இயற்கையாகவே மண்ணில் இருக்கும் சத்துகளைக் எடுத்துக்கொண்டு வளரும் தன்மையுடையது. இவ்வகை நெற்பயிரில்  சொரசொரப்புடனான கடினத் தன்மை அதிகமாக இருப்பதால், பூச்சி தாக்குதலிலிருந்து காக்கப்படுவதோடு, களைகளும் கட்டுப்படுத்தப்படுகிறது.

## தமிழ்நாடு முழுவதும்
ஒரு ஏக்கருக்கு இருபத்தைந்து முதல் முப்பது மூட்டைவரையில் மகசூல் கிடைக்கக்கூடிய இந்த நெல் இரகம், நாகை மாவட்டம் வேதாரண்யத்தைச் சுற்றி உள்ள பகுதிகளில் அதிகம் பயிரிடப்படுவதோடு, தற்போது தமிழ்நாடு முழுவதும் பரவலாகப் பயிரிடப்படுகிறது. பழுப்பு நிற அரிசியுடன் கூடிய மோட்டா (தடித்த) இரகமான குருவிக்கார், பெரும்பாலும் இட்லி, தோசை, இடியாப்பம், முறுக்குப் போன்ற பலகாரங்களுக்குப் பயன்படுத்தப்படுகிறது. வீட்டு விசேடங்களில் விருந்துக்கு இந்த இரக அரிசியை சம்பிரதாயமாகப் பயன்படுத்துகின்றனர். மேலும், இதன் அவல் மிக ருசியாகவும், இதனன் பழைய சாதம் நெடுநேரம் தாங்கக்கூடியதாக இருப்பதோடு, இதைச் சாப்பிட்டால் நீண்ட நேரத்துக்குப் பசியும் எடுக்காது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி

## சான்றுகள்

## வெளி இணைப்புகள்
* குருவிக்கார் நெல் படிமங்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
தங்க முக்கோணம் (இந்தியா)

**இந்தியாவின் தங்க முக்கோணம்** *(India's golden triangle)* என்பது இந்தியாவில் சுற்றுலாவுக்கான ஒரு சுற்றுப்பாதையாகும். நாட்டின் தலைநகரம் தில்லி, ஆக்ரா மற்றும் செய்ப்பூர் ஆகிய நகரங்களை இச்சுற்றுப்பாதை இணைக்கிறது. இந்திய வரைபடத்தில் புதுதில்லி, ஆக்ரா, இராசத்தான் ஆகிய இடங்களின் அமைவிடம் முக்கோண வடிவத்தில் இணைவதால் இப்பாதையை தங்க முக்கோணம் என்ற பெயரால் அழைக்கிறார்கள். தில்லியில் தொடங்கும் இச்சுற்றுப்பாதை தெற்கில் ஆக்ராவிலுள்ள தாச்மகாலை கடந்து பின்னர் மேற்கில் இராசத்தான் பாலைவன நிலப்பரப்புகளை இணைக்கிறது. சுற்றுலா ஏற்பாட்டாளர்கள் பெரும்பாலும் வாடகை வாகனங்கள் அல்லது தனியார் வாகனங்களில் இந்த சுற்றுலாவை அமைத்துக் கொடுக்கின்றனர். 

தங்க முக்கோணம் இப்போது நாட்டின் பல்வேறு இயற்கைக் காட்சிகளை வழங்கும் நல்லதொரு  பயணப் பாதையாக மாறியுள்ளது. சாலை வழியாக 720 கிலோமீட்டர் தொலைவை இச்சுற்றுப்பாதை கொண்டுள்லது . ஒவ்வொரு சுற்றுலாத்தலத்திற்கும் இடையில் 4 முதல் 6 மணி நேரப் பயணத் தொலைவும் கொண்டதாக உள்ளன. சதாப்தி விரைவு வண்டி தில்லி, ஆக்ரா செய்ப்பூர் ஆகிய மூன்று தலங்களையும் இணைத்துச் செல்கிறது.

## மேற்கோள்கள்

பகுப்பு:இந்தியாவில் சுற்றுலாத்துறை
பகுப்பு:இராசத்தான் அரண்மனைகள்
பகுப்பு:தில்லியில் உள்ள கட்டிடங்கள்
பகுப்பு:உத்தரப் பிரதேச அரண்மனைகள்
ஜாமியா பள்ளிவாசல், எமக்கலாபுரம்

**ஜாமியா பள்ளிவாசல், எமக்கலாபுரம்**  தமிழ்நாட்டின்  திண்டுக்கல் மாவட்டத்தில் உள்ள எமக்கலாபுரம் எனும் ஊரில் உள்ளது. இப்பள்ளிவாசல் 250 ஆண்டுகள் பழமையானது.

## மதநல்லிணக்கம்
இப்பள்ளிவாசலில் ஆண்டுதோறும் முகரம் பண்டிகையை ஒட்டி, 18 கிராமங்களைச் சேர்ந்த மக்கள் ஜாதி, மத, பேதமின்றி ஒன்றிணைந்து மும்மத வழிபாடு நடத்துவது வழக்கம்.இது அப்பகுதியில் சிறந்த மதநல்லிணக்கத்திற்கு எடுத்துக்காட்டாக விளங்குகிறது.
## விரதம்
முகரம் பண்டிகையை ஒட்டி நடைபெறும் நிகழ்ச்சியில் எமக்கலாபுரத்தை சுற்றி உள்ள 18 கிராமங்களைச் சேர்ந்த இந்து, முஸ்லீம், கிறிஸ்துவ பொதுமக்கள் தங்களின் நேர்த்திக்கடனுக்காக விரதம் இருப்பது வழக்கம்.

## மேற்கோள்கள்

பகுப்பு:திண்டுக்கல் மாவட்டத்திலுள்ள பள்ளிவாசல்கள்
2,2,2-டிரைகுளோரோயெத்தனால்

**2,2,2-டிரைகுளோரோயெத்தனால்** *(2,2,2-Trichloroethanol)* என்பது C2H3Cl3O என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். 2,2,2-முக்குளோரோயெத்தனால் என்ற பெயராலும் இச்சேர்மம் அழைக்கப்படுகிறது. எத்தனாலுடன் தொடர்புடைய இச்சேர்மத்தின் கட்டமைப்பில் எத்தனாலின் 2 ஆம் நிலையில் உள்ள ஐதரசன் அணுக்களுக்குப் பதிலாக குளோரின் அணுக்கள் இடம் பிடித்திருக்கும். குளோரால் ஐதரேட்டு, குளோரோபியூட்டனால் போன்ற முன்னோடி மருந்துகள் ஏற்படுத்தும் விளைவுகளையே இச்சேர்மத்தின் மருந்தியல் சார் விளைவுகள் ஒத்திருக்கின்றன. வரலாற்றில் இச்சேர்மம் அறிதுயில் மயக்க மருந்தாகப் பயன்படுத்தப்பட்டுள்ளது . அறிதுயில் மருந்தான டிரைகுளோஃபோசு (டிரைகுளோரோயெத்தில் பாசுபேட்டு) உட்செலுத்தும்போது 2,2,2-டிரைகுளோரோயெத்தனாலாக வளர்சிதை மாற்றமடைகிறது. மிகையான பயன்பாட்டால் சிறுநீரக மற்றும் கல்லீரல் பாதிப்பு ஏற்படலாம் . 

## மேற்கோள்கள்

பகுப்பு:ஆல்ககால்கள்
பகுப்பு:கரிமகுளோரைடுகள்
பகுப்பு:டிரைகுளோரோமெத்தில் சேர்மங்கள்
பகுப்பு:குளோரோயெத்தனால்கள்
பொய்கை அணை

பொய்கை அணை கன்னியாகுமரி மாவட்டத்தில் உள்ள  அணைகளில் ஒன்றாகும். ஆரல்வாய்மொழிக்கருகிலுள்ள செண்பகராமன்புதூர் பகுதியில் மலையோரமாக அமைந்துள்ள இவ்வணை பொய்கையாற்றின் குறுக்கே கட்டப்பட்டுள்ளது. 1992-ம் ஆண்டு தொடங்கப்பட்ட இந்த அணையின் கட்டுமானப் பணிகள் 2000-வது ஆண்டில் முடிக்கப்பட்டு மக்களின் பயன்பாட்டுக்கு கொண்டுவரப்பட்டது. இவ்வணையின் முழு கொள்ளளவு 44.65 அடி. குமரி மாவட்டம் கடுக்கரைக்கு மேலமைந்த காட்டுப்பகுதியிலுள்ள இரப்பையாறு மற்றும் சுங்கான் ஓடை இரண்டும் இவ்வணையின் நீராதாரங்களாகும்.

## அமைப்பு
இவ்வணையிலிருந்து நீரைத் திறந்துவிடுவதற்கு ஆற்று மதகும், வாய்க்கால் மதகும் அமைக்கப்பட்டுள்ளது. ஆற்று மதகு மூலம் கரும்பாட்டு குளம், கிருஷ்ணன் குளம், பொய்கை குளம், குட்டி குளம், செண்பகராமன் பெரியகுளம், தோவாளை பெரிய குளம், வைகை குளம், ஆரல்வாய்மொழி பெரிய குளம் ஆகிய 8 குளங்கள் ஆற்று மதகு மூலமும்  ஆரல்வாய்மொழி பகுதியைச் சேர்ந்த லெட்சுமி புதுகுளம், அனுவத்தி குளம், அத்தி குளம் மற்றும் இராதாபுரம் வட்டத்துகுட்பட்ட சாலை புதுக்குளம், தெற்கு சிவகங்கை குளம், மேல பாலார் குளம், கீழ பாலார் குளம், பழவூர் பெரிய குளம் ஆகியவை வாய்க்கால் மதகு மூலமும் பாசனவசதி பெறுகின்றன. இக்குளங்களின் மூலமாக 1357 ஏக்கர் நிலங்கள் நீர்ப்பாசன வசதி பெறுமென 1992 இல் கணக்கிடப்பட்டது.

## சான்றுகள்

பகுப்பு:கன்னியாகுமரி_மாவட்டத்திலுள்ள_அணைகள்
உலக மெய்யியல் நாள்

**உலக மெய்யியல் நாள்** (World Philosophy Day) என்பது யுனெஸ்கோ அமைப்பால் பிரகடனம் செய்யப்பட்ட ஒரு சர்வதேச நாள் ஆகும். இந்நாள் ஒவ்வொரு வருடமும் வருகின்ற  நவம்பர் மாதத்தின் மூன்றாம் வியாழக்கிழமை அனுட்டிக்கப்படுகின்றது. முதலாம் உலக மெய்யியல் நாள் 2002 ஆம் ஆண்டு நவம்பர் 21 ஆம் திகதி அனுட்டிக்கப்பட்டது. மனித சிந்தனையை, தனி மனித வாழ்விலும், கலாசாரங்களுக்கிடையிலும், மெய்யியலின் ஊடாக வளப்படுத்துவதே உலக மெய்யியல் நாள் அனுட்டிப்பதன் முக்க்கிய காரணம் என  யுனெஸ்கோ சுட்டிக்காட்டுகின்றது.

## மேற்கோள்கள்

பகுப்பு:மெய்யியல்
பகுப்பு:ஐக்கிய நாடுகளின் சிறப்பு நாட்கள்
பகுப்பு:வியாழக்கிழமை சிறப்பு நாட்கள்
கிராம்பிரியா

**கிராம்பிரியா (Gramapriya)** என்பது ஒரு இந்திய கோழி இனமாகும். இது ஐதராபாத்தை அடிப்படையாகக் கொண்ட கோழிப்பண்ணை இயக்குநரக திட்டத்தால் உருவாக்கப்பட்டது . இந்த கிராம்ப்பிரியா கோழி தன் 175 நாள் வயதில் முட்டையிடத் துவங்குகிறது.  72 வாரங்களில் 200–225 முட்டைகள் வரை இடும்.

கிராமப்பிரியா கோழி இந்திய அரசால் அகில இந்திய ஒருங்கிணைந்த ஆராய்ச்சி திட்டத்தின் கீழ் ஐதராபாத்தைச் சார்ந்த திட்டத்தின் வழியாக உருவாக்கப்பட்ட ஒரு கலப்பின கோழி ஆகும். கிராம்ப்பிரியா கோழிகள் கொல்லைப்புற வளர்ப்புக்காக உருவாக்கப்பட்டவை. இவை இந்திய விவசாயிகள் மத்தியில் உயர்ந்த மதிப்பைக் கொண்டவையாக உள்ளன.

கிராம்ப்பிரியா கோழி இறைச்சி தந்தூரி வகை உணவுகளை தயாரிக்க மிகவும் பொருத்தமானதாக உள்ளது.

கிராமப்பிரியாவில் இரண்டு வகைகள் உள்ளன:
* வெள்ளை வகை: - நல்ல முட்டை உற்பத்திக்கு.
* வண்ணமயன இனம்: - இரட்டை நோக்கத்துக்காக வளர்க்கப்படுகின்றன.  இதில் வெள்ளை இனத்தைவிட முட்டைகள் எண்ணிக்கை குறைவாகவே கிடைக்கும். இதன் தனித்தன்மைகளாக உள்ளவை: பல வண்ண இறகு முறை, நீண்ட தாடி, குறைந்து வேட்டையாடும் அச்சுறுத்தல், இயல்பான உடல் எடையளவு, சிறந்த முட்டை உற்பத்தி, பழுப்பு நிற ஓடுடைய முட்டைகள் போன்றவை ஆகும்

## மேற்கோள்கள்

பகுப்பு:இந்தியாவில் தோன்றிய கோழி இனங்கள்
பகுப்பு:கோழிகள்
செங்கை நாள்

**செங்கை நாள்** அல்லது **சிவப்ப்புக் கை நாள்** என்பது வருடாந்தம் பெப்ரவரி 12 ஆம் திகதியில் அனுட்டிக்கப்படும் நாள் ஆகும். இந்நாள் சிறுவர்களை இராணுவத்தில் அல்லது போர்களில் அரசியல் தலைமைகள் தமக்கு சாதகமாகப் பயன்படுத்துவதற்கு எதிரான நாள் ஆகும். **[[போர்வீரச்சிறுவர்கள்|போர்வீரச்சிறுவர்]] பயன்பாட்டிற்கு எதிரான பன்னாட்டு நாள்** எனவும் இது அறியப்படுகின்றது. இந்நாளின் முக்க்கிய நோக்கம், போர்ச்சிறுவர்களுக்க்கு ஆதரவு அளித்து, அவர்களை பாதுகாப்பதே ஆகும். அண்மைய வருடங்களில் காங்கோ மக்களாட்சிக் குடியரசு, ருவாண்டா, உகாண்டா, சூடான், கோட் டிவார், மியான்மர், பிலிப்பீன்சு, கொலம்பியா, பலஸ்தீன் ஆகிய நாடுகளில் சிறுவர்கள் போர்வீரர்களாகப் பயன்படுத்தப்பட்டுள்ளனர். இவ்வாறான நடவடிக்கைக்கு எதிராக, 2002 ஆம் ஆண்டு ஐக்கிய நாடுகள் சபைப் பொதுக்கூட்டத்தில் செங்கைநாளை பிரகடனம் செய்வது என முடிவு செய்யப்பட்டது..

## மேற்கோள்கள்

பகுப்பு:ஐக்கிய நாடுகளின் சிறப்பு நாட்கள்
பகுப்பு:பெப்ரவரி சிறப்பு நாட்கள்
சிங்கினிகார் (நெல்)

**சிங்கினிகார்﻿** சிறு செலவில் பயிராகும் பாரம்பரிய நெல் இரகமான இது, மழை, நீர் தேக்கத்திலும் இயற்கைச் சீற்றங்களைத் தாங்கி வளரும் வல்லமைக் கொண்டது. இயற்கையாகவே நோய் எதிர்ப்புச் சக்தி கொண்ட இந்த நெல் இரகம், நடுத்தர வகையாகவும், சிவப்பு நிற நெல்லையும், சிவப்பு நிற அரிசியையும் உடையது. களைகள் நிறைந்துள்ள நிலத்திலும் சாகுபடி செய்ய ஏற்றதான இந்நெல், இடுபொருள் இல்லாமலேயே சாகுபடி செய்யக்கூடிய நெல் இரகமாகும்.

## மறுசுழற்சி மகத்துவம்
இந்த நெல் வகைச் சாகுபடியில் அறுவடைக்குப் பின் வைக்கோலின் பெரும்பகுதி நிலத்தில் சிதைந்து மக்குவதால், மண்ணின் சத்து கூடுகிறது. இந்தச் சத்தையே உணவாக எடுத்துக்கொண்டு வளரும் தன்மையை இயற்கையாகவே இந்த இரகத்துக்கு உண்டு.
நிலத்தில் மக்கும் பொருட்களால் மண்ணில் உண்டாகும் நுண்ணுயிர்களைச் சத்துகளாக எடுத்துக்கொண்டு, இடுபொருள் செலவு தேவையின்றி சாகுபடி செய்யக்கூடிய நெல் இரகமான சிங்கினிகார், அந்த வகையில் இது செலவில்லாத நெல் இரகமாக விளங்குகிறது.

## நோய் எதிர்ப்பு
சிங்கினிகார்﻿ நெல்லின் அரிசி உணவுக்கும், பலகார வகைகளுக்கும் ஏற்றது. இந்த அரிசியின் சிறப்பு அவல், மற்றும் பொரிக்கு ஏற்ற இரகமாகும். நோய் எதிர்ப்புச் சக்தி மிகுந்த இது. தொடர்ந்து சாப்பிடுவதன் மூலம் ஆரோக்கியமாகவும், நோயாளிகள் இதன் அரிசிக்கஞ்சிக் குடிப்பதன் மூலம், மிகுந்த பலத்தையும், உடல் நலத்தையும் பெறுவார்கள் என்பது குப்பிடதக்க ஒன்று.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி

## மேற்கோள்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
குரோய்லர்

**குரோய்லர் (Kuroiler)** என்பது இந்தியாவில் உருவாக்கப்பட்ட ஒரு உயர் கலப்பினக் கோழி இனமாகும். குரோய்லர் கோழிகள் வண்ண இறைச்சிச் சேவல் மற்றும்ரோட் தீவு சிகப்புக் கோழி ஆகியவற்றை கலப்பினம் செய்து, அல்லது வெள்ளை லிகோர்ன் சேவல் மற்றும் ரோட் தீவு சிவப்புக் கோழி ஆகியவற்றை கலப்பினம் செய்து உருவாக்கப்பட்ட கோழி இனமாகும்..

## பண்புகள்
குரோய்லர் கோழிகள் முட்டை மற்றும் இறைச்சி ஆகிய இரட்டை நோக்கங்களுக்காக வளர்க்கப்படுகின்றன. இவை சமையலறை மற்றும் விவசாய கழிவுகளை உணவாக கொண்டு வாழக் கூடியன,  இந்திய மரபார்ந்த நாட்டுக் கோழிகள் வருடத்திற்கு 40 முட்டைகளை இடும் நிலையில் இக்கோழிகள் வருடத்திற்கு ஏறக்குறைய 150 முட்டைகள்வரை இடுகின்றன. அதேபோல இந்த கோழி இறைச்சி அளவு மிகுந்து காணப்படுகிறது; இந்த வகை சேவல்களின் எடை தோராயமாக 3.5 கிலோ (7.7 பவுண்ட்) கொண்டவையாகவும், கோழிகள்  2.5 கிலோ (5.5 பவுண்ட்) எடைவரை இருக்கின்றன. இதே சமயம் இந்திய உள்நாட்டுப் பாரம்பரிய சேவல்கள் தோராயாக 1 கிலோ (2.2 பவுண்ட்) மற்றும் கோழிகள் 0.9 கிலோ (2.0 பவுண்ட்) என்றே இருக்கின்றன. குரோய்லர் கோழிகள் சில  தனிப்பட்ட மரபணு அம்சங்கள் கொண்டவையாக உள்ளவையாகவும், நோய் எதிர்ப்பு தன்மை கொண்டவையாகவும் உள்ளன. இக்கோழிகள் மனிதனுக்குத் தேவையான புரத உணவாக மற்றும் கிராமப்புற குடும்பங்களுக்கு கணிசமான வருமானத்தை அளிக்கக்கூடியதாக உள்ளது இதன் குஞ்சுகளை வளர்க்க கிராமப்புறங்களில் விவசாயிகள் பெரியதாக எந்த செலவு செய்யவேண்டிய தேவையின்றி இயற்கைக் கழிவுகளை உண்டு வளரக்கூடியனவாக உள்ளன.

## வரலாறு
இந்தக் கோழி இனம் 1990 களின் துவக்கத்தில் அறிமுகப்படுத்தப்பட்டது. இந்த இனம் வினோத் கபூர் என்பவரின் கீக் பாம் பிரவேட் லிமிடெட் என்ற நிறுவனத்தால் அறிமுகப்படுத்தப்பட்டது. இதன் பெயர் கீக் மற்றும் பிராய்லர் ஆகியவற்றின் பெயர்களை இணைத்து உருவாக்கப்பட்டது.  ஒரு மத்திய குஞ்சு பொரிப்பம் எழுப்பப்பட்டு, குரோய்லர் முட்டைகள் நாடு முழுவதும் உள்ள ஆயிரம் "தாய் அலகுகளில்" இட்டு குஞ்சுகளைப், பெற்ற பின்னர், தேவைப்படும் கிராமங்களுக்கு ஒரு நாள் வயதுக் குஞ்சுகளாக  வழங்கப்படுகிறன.

குரோய்லர் கோழிகள் இந்தியாவின் கிராமப்புறங்களில் புகழ்வாய்ததாக உள்ளது. குறிப்பாக உத்திரப் பிரதேசம், ஜார்கண்ட், மேற்கு வங்கம், மிசோராம், சத்தீஸ்கர், மேகாலயா ,  உத்திரகண்டம் ஆகிய மாநிலங்களிலில் நிலமற்ற குறு விவசாயிகளால்- பெண்களால் பகுதி நேரமாகவோ அல்லது முழுநேரமாகவோ இக்கோழி வளர்ப்புத் தொழிலில் ஈடுபடுகின்றனர். குரோய்லர் கோழிகள் உள்நாட்டில் அடைந்த வெற்றியைத் தொடர்ந்து உகாண்டா போன்ற நாடுகளுக்கு ஏற்றுமதி செய்யப்படுகிறது.

## மேற்கோள்கள்

பகுப்பு:இந்தியாவில் தோன்றிய கோழி இனங்கள்
பகுப்பு:கோழிகள்
வனராஜா

**வனராஜா (Vanaraja)** என்பது இந்தியாவின் ஐதராபாத்தை அடிப்படையாகக் கொண்ட கோழிப்பண்ணை இயக்குநரக திட்டத்தால் உருவாக்கப்பட்ட ஒரு கோழி இனமாகும். இவ்வினம் இறைச்சி மற்றும் முட்டை உற்பத்தி ஆகியவற்றுக்காக வளர்க்கப்படுகிறது. இவ்வினத்தை, கிராமப்புற சமூகங்களால்  குறைந்த தீவனத்தில் இயற்கையான முறையில் வளர்க்க இயலும்.  இந்த இனத்தின் முக்கிய அம்சங்கள் என்றால் இதன் முட்டை ஓடுகள் நாட்டுக் கோழி முட்டைகள் போல பழுப்பு நிற முட்டைகளாகவும், குறைவான ஊட்டச்சத்து உணவுக்கொண்டு வேகமாக வளர்ந்து முட்டை உற்பத்தி செய்வதாகவும், பல வண்ண இறகுகளைக் கொண்டு, நோய் எதிர்ப்பு சக்தி உள்ளனவையாக இருக்கின்றன.

வனராஜாவை திறந்த வெளியில் வளர்த்தாலும்  இவை சிறந்த செயல்திறனை அளிக்கின்றன. இவை ஆண்டுக்கு 110 முட்டைகளை இடுகின்றன. மேலும் 6 அல்லது 6 1⁄2 மாதங்களில் 1.0 முதல் 1.2 கிலோகிராம் (2.2 முதல் 2.6 பவுண்டு) எடையை அடைகின்றன. வனராஜா சேர்த்து சொந்த பறவைகள் தடுப்பூசி பரிந்துரைக்கப்படுகிறது. அதிக உடல் எடை முட்டை உற்பத்தி குறைக்கும். வனராஜா முக்கியமாக தெலுங்கானா மற்றும் ஆந்திர பிரதேசத்தில் காணப்படுகின்றன. வனராஜாவுக்கு உள்நாட்டு பறவைகளுக்கான நோய் தடுப்பு மருந்துகள் பரிந்துரைக்கப்படுகின்றன.  கோழிகள் முட்டை இடும் காலத்தில் கூடுதலாக உள்ள எடை குறையும். இந்தக் கோழிகள் பெரும்பாலும் தெலங்கானா ஆந்திரப்பிரதேசம் ஆகிய மாநிலங்களில் வளர்க்கப்படுகின்றன. 

## மேற்கோள்கள்

பகுப்பு:இந்தியாவில் தோன்றிய கோழி இனங்கள்
பகுப்பு:கோழிகள்
தான் இலெசிலி இலிண்டு

**தான் இலெசிலி இலிண்டு** அல்லது **டாண் லெஸ்லி லிண்டு** (Don Leslie Lind) (பிறப்பு: மே, 18, 1930) அமெரிக்காவைச் சேர்ந்த வானியல் விஞ்ஞானி, முனைவர்  ஆவார். இவர் ஓர் அமெரிக்க அறிவியலாளரும் முன்னாள் அமெரிக்கக் கடற்படை அலுவலரும் அமெரிக்கக் கடற்படை விமான வலவரும், நாசா விண்வெளி வலவரும் ஆவார். இவர் அமெரிக்காவின் நாசா விண்வெளி மையத்தில் பணியாற்றியவர். இவர் தனது புவி இயற்பியல் ஆராய்ச்சிப் படிப்பை அலெஸ்கா பல்கலைக்கழகத்தில் (University of Alaska) படித்தார். 1964 லிருந்து நாசாவில் விண்வெளி இயற்பியலாளராகப் (Space physics) பணியாற்றினார். இவர் பூமியின் வெளிப்பரப்பிலுள்ள (magnetosphere and interplanetary space) இயற்கைக்கும் குறை சக்தி துகள்களுக்குமான (low-energy particles) ஆராய்ச்சியில் ஈடுபட்டார். 1986 ஆம் ஆண்டு *நாசா*விலிருந்து விலகிய பின்னர் யுட்டா மாநில பல்கலைக்கழகத்தில் (*Utah State University*) இயற்பியல் மற்றும் விண்வெளிப் பேராசிரியராகப் பணியாற்றினார்.

## வாழ்க்கை

### இளம்பருவமும் கல்வியும்
இலிண்டு 1930 மே 18 இல் பிறந்தார். இவர் மிட்வேல் தொடக்கப் பள்ளியிலும் ஜோர்டான் உயர்நிலைப் பள்ளியிலும் கல்வி பயின்றார். இவர் 1953 இல் உட்டா பல்கலைக்கழகத்தில் இயற்பியலில் அறிவியல் இளவல் பட்டம் பெற்றார். அமெரிக்கக் கடற்படை அலுவலர் பள்ளியில் இவர் விளையாட்டாக பறத்தல் பயிற்சிக்கு விருப்பம் தெரிவித்துள்ளார். பின் இவ்விருப்பத்தை மாற்றிக்கொள்ள முடியவில்லை. என்றாலும், அப்போது இவர் வானில் பறப்பதில் பெருமகிழ்ச்சியுற்றார். அமெரிக்க கற்படை விமானவலவராக, இலிண்டு அண்டக் கதிர்களின் ஒளிப்படங்களை உயர்கிடக்கை மட்டத்தில் பறந்து தன்னார்வமோடு பெர்க்கேலி, கலிபோர்னியா பல்கலைக்கழகத்துக்காக  எடுத்துள்ளார். இது இவர் பெர்க்கேலியில் சேர உதவியது. இங்கு இவர் இலாரன்சு கதிர்வீச்சு ஆய்வகத்தில் பையான் – அணுக்கருவன் சிதறலில் ஆய்வு மேற்கொண்டு 1964 இல் உய்ராற்றல் இயற்பியலில் முனைவர் பட்டம் பெற்றார். இவர் அலாசுகா பல்கலைக்கழகத்தில் புவீயற்பியல் நிறுவனத்தில் முது முனைவர் பாட்ட ஆய்வை 1975 முதல் 1976 வரை மேற்கொண்டு நிறைவு செய்துள்ளார்.

## மேற்கோள்கள்

* 
## வெளி இணைப்புகள்
*Astronautix biography of Don L. Lind
*Spacefacts biography of Don L. Lind
*About Don L. Lind
*Lind at Spaceacts 
*Don Lind's speech to Utah School Children 
*Lind's Utah State biography 

பகுப்பு:ஐக்கிய அமெரிக்க விண்வெளி வீரர்கள்
பகுப்பு:1930 பிறப்புகள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:அமெரிக்கத் தொழிலதிபர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
குள்ளக்கார் (நெல்)

**குள்ளக்கார்** (*Kullakar*) பண்டைக்கால நெல் வகைகளில் ஒன்றான இது, இந்தியாவில் பிரதானமாக பயரிடப்பட்டுள்ளது. பாரம்பரிய நெல் வகையைச் சார்ந்த இது, சுகாதார நலன்கள் நிறைந்த, பல்வேறு சிவப்பு நிற அரிசி இரகங்களில் ஒன்றாகும். குறுகியகால நெற்பயிராக உள்ள இது, ஆண்டு முழுவதும், அனைத்துப் பட்டங்களிலும் (3 பருவங்கள்) பயிர் செய்ய ஏற்றதாகும். மேலும் பூச்சிகள் மற்றும் நோய் தாக்குதல் போன்ற தொந்தரவுகளை மிகவும் எதிர்க்கும் தன்மைக்கொண்டது. பெரும்பாலும்  உள்நாட்டுத் தேவைகளுக்கு பயன்படுத்தப்படு இந்நெல், உப்பு மண், உவர் மண் போன்ற பல்வேறு நிலத் தன்மைகேற்ப தன்னை தகவமைத்துக் கொண்டு, வறட்சி, மற்றும் நீர்த்தேக்கப் பகுதிகளிலும் தாங்கி வளரக்கூடியதாகும்.

## சத்துக்கள்
குள்ளக்கார் எனும் இந்த இரகத்தில், உயிர் வளியேற்ற எதிர்ப்பொருள், துத்தநாகம், இரும்புச் சத்துக்கள் நிறைந்துள்ளதால் கெட்ட கொழுப்பைக் கரைக்கிறது. செரிமானம் மெதுவாக நடப்பதால், பசி எடுப்பது தாமதமாகும். இதனால், உணவு எடுத்துக்கொள்ளும் அளவு தானாகவே குறையும். உடல் எடை குறைக்க நினைப்போர் இந்நெல்லின் அரிசிச்சோறு சாப்பிடுவதால், சாப்பிடும் அளவு குறைந்தும் அதேவேளை வயிறும் நிறைவதகாகக் கூறப்படுகிறது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி

## சான்றுகள்

## புற இணைப்புகள்
*  குள்ளக்கார் நெல் படிமங்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பாக்கர்வால் நாய்

**பாக்கர்வால் நாய் (Bakharwal Dog)** என்பது ஜம்மு காஷ்மீர் மாநிலத்தைச் சேர்ந்த ஒரு பாதுகாவல் நாய் ஆகும். இந்த நாய் பல நூற்றாண்டுகளாக நாடோடி இனமக்களான குச்சார் மக்களால் தங்கள் கால்நடைகளை காக்கும் பணிக்கு வளர்க்கப்பட்டு வருகிறது.   ஒரு அண்மைய ஆய்வு இந்த இன நாயகள் அழிவின் விளிம்பில் உள்ளது என்று கூறுகிறது.

இந்த இன நாய் திபெத்திய மஸ்தீஃப் நாய் மற்றும் செந்நாய் ஆகியவற்றின் கலப்பினால் உருவானதாகும். இதன காதுகள், கழுத்து, முதுகு மற்றும் வால் ஆகியவை மிகுதியான முடிகள் கொண்டவையாக  உள்ளன, மேலும் இவை குளிர்ந்த தட்பவெப்பநிலையை விரும்புகிறன.

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
பகுப்பு:நாய் இனங்கள்
நத்தர்ஷா பள்ளிவாசல், திருச்சி

**நத்தர்ஷா பள்ளிவாசல், திருச்சி**  இந்தியாவிலுள்ள தமிழ்நாட்டின்  திருச்சி நகரில்  சிங்காரதோப்பு பகுதியில் அமைந்துள்ள பள்ளிவாசல் ஆகும். இப்பள்ளிவாசல் வளாகத்தில் நத்தர்ஷா வலி தர்காவும் அமைந்துள்ளது.

## வரலாறு
சுமார் 1100 வருடங்களுக்கு முன்பு நத்தர்ஷா வலி எனும்  இசுலாமிய  சூபி மகான் தனது சுல்தான் பதவியை தனது சகோதரருக்கு கொடுத்து விட்டு தமிழ்நாட்டில்  திருச்சிக்கு வந்து மக்களுக்கு போதனைகள் செய்தார். அவரது போதனை மூலம் பலர் இசுலாம் மதத்தை ஏற்றனர்.அவர் இறந்த பின் அவரை திருச்சியிலே அடக்கம் செய்தனர்.அவரது அடக்கத்தலம் அருகிலேயே பள்ளிவாசல் கட்டப்பட்டது.அப்பள்ளிவாசல் நத்தர்ஷா வலி பள்ளிவாசல் என அழைக்கப்படுகிறது.

## சந்தனக்கூடு
ஒவ்வொரு ஆண்டும் சந்தனக்கூடு விழா அன்று அலங்காரம் செய்யப்பட்ட சந்தனக்கூடு  இரவு 10 மணிக்கு மேல் காந்தி மார்க்கெட் ஆர்ச்சில் இருந்து துவங்கி பெரியகடைவீதி, சிங்காரதோப்பு வழியாக வலம் வந்து அதிகாலை பள்ளிவாசலை அடையும்.ஆயிரம் வருடம் பழமை வாய்ந்த நத்தர்ஷா பள்ளிவாசல் தர்காவுக்கு தமிழகம் மட்டுமின்றி, நாடுமுழுவதிலும் இருந்து ஏராளமானோர் வருகை தந்து தரிசனம் செய்து வருகின்றனர்.

## மேற்கோள்கள்

பகுப்பு:திருச்சி மாவட்டத்திலுள்ள பள்ளிவாசல்கள்
பகுப்பு:திருச்சிராப்பள்ளி நகரம்
பகுப்பு:தமிழ்நாட்டு தர்காக்கள்
ஸ்பாட்லைட்

**''ஸ்பாட்லைட்** (ஆங்கிலம்: Spotlight)* [[2015]] ஆம் ஆண்டில் வெளியான அமெரிக்கத் திரைப்படமாகும். டாம் மெக்கார்தி ஆல் இயக்கப்பட்டு, டாம் மெக்கார்தி மற்றும் ஜாஷ் சிங்கர் ஆல் எழுதப்பட்டதாகும். [[மார்க் ருஃப்பால்லோ]], மைக்கேல் கீடன், இரேசல் ஆடம்ஸ், லீவ் ஷ்ரைபர், சான் ஸ்லாட்டரி, [[ஸ்டான்லி துச்சி]] ஆகியோர் இத்திரைப்படத்தில் நடித்துள்ளனர்.

*ஸ்பாட்லைட்* 72 ஆவது வெனிசு திரைப்படத் திருவிழாவில் திரையிடப்பட்டது. டொரன்டோ மற்றும் டெல்லூரைடு திரைப்படத் திருவிழாகளிலும் திரயிடப்பட்டது. நவம்பர் 6, 2015 அன்று [[ஓபன் ரோட் பிலிம்ஸ்]] ஆல் வெளியிடப்பட்டது. ஆறு நியமனங்களில் *ஸ்பாட்லைட்* [[சிறந்த திரைப்படத்திற்கான அகாதமி விருது]] மற்றும் சிறந்த அசல் திரைக்கதைக்கான அகாதமி விருதுகளை வென்றது.

==விருதுகள்==
*ஸ்பாட்லைட்* 120 இற்கும் அதிகமான சிறந்த திரைப்படங்களின் பட்டியல்களில் இடம்பெற்றது.

[[88ஆவது அகாதமி விருதுகள்|அகாதமி விருதுகளில்]] ஆறு நியமனங்களைப் பெற்றது, [[சிறந்த திரைப்படத்திற்கான அகாதமி விருது|சிறந்த திரைப்படம்]], [[சிறந்த இயக்குனருக்கான அகாதமி விருது|சிறந்த இயக்குநர்]], [[சிறந்த துணை நடிகருக்கான அகாதமி விருது|சிறந்த துணை நடிகர்]] , [[சிறந்த துணை நடிகைக்கான அகாதமி விருது|சிறந்த துணை நடிகை]] , சிறந்த அசல் திரைக்கதை, மற்றும் சிறந்த திரை இயக்கம், இவற்றில் சிறந்த திரைப்படம் மற்றும் சிறந்த அசல் திரைக்கதைக்கான விருதுகளை வென்றது. [[1953]] ஆம் ஆண்டின் சிறந்த திரைப்படமான *த கிரேட்டஸ்ட் ஷோ ஆன் எர்த்'' திரைப்படத்திற்குப் பிறகு ஓரு சிறந்த திரைப்படம் மூன்றிற்கும் குறைவான அகாதமி விருதுகளை வென்றுள்ளது.

## மேற்கோள்கள்

## வெளியிணைப்புகள்
* 
* 
* 

பகுப்பு:2015 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:ஓபன் ரோட் பிலிம்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
புல்லி குத்தா

**புல்லி குத்தா (Bully Kutta) ** என்பது பாக்கிஸ்தானின் முன்னாள் பஞ்சாப் பிராந்தியத்தில் உருவான ஒரு நாய் இனம் ஆகும்.

## சட்டப்பூர்வத்தன்மை மற்றும் நாய் சண்டை
இந்த நாய்களை பாக்கித்தானின் சில பகுதிகளில் தற்போது தடைசெய்யப்பட்ட நாய்ச் சண்டை விளையாட்டுக்குப் பயன்படுத்துகின்றனர். இவை ஆற்றல் வாய்தவையாகவும், போர் திறன்கள், அச்சமற்ற தன்மை மற்றும் செம்மறி மந்தையை காக்கும் ஆற்றல் கொண்டவையாக உள்ளன. இந்த நாய்கள் பாக்கிஸ்தானில் செம்மறி ஆடுகளை காக்கும் பாதுகாவல் நாயாக பயன்படுத்தப்பட்டு வருகிறது. அண்மைக் காலமாக இந்த இன நாய் இந்தியா, சீனா, ரஷ்யா, இங்கிலாந்து, அமெரிக்கா, மத்திய ஆசியா போன்ற நாடுகளுக்கு இறக்குமதி செய்யப்படுகிறது. இது சண்டை நாயாகப் பயன்படுத்தப்படுகிறது.

## பிரபல கலாச்சாரத்தில்
*நியூயார்க் டைம்*சின் பிரபலமாக விற்பனையாகும் நூலாசிரியரின் கிரெக் ஐல்ஸ் 2009 இல் எழுதிய புதினமான, தி டெவில்ஸ் பன்ச்பவுல் என்ற நாவலில் இந்த நாய் இனம்  சித்தரிக்கப்பட்டது.

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
பகுப்பு:நாய் இனங்கள்
ஜாமி பள்ளிவாசல், டொரான்டோ

**ஜாமி பள்ளிவாசல், டொரான்டோ  ** (Jami Mosque,Toronto) என்பது கனடாவின் ஒன்ராறியோ மாநில டொரான்டோ நகரில் ஹை பார்க் பகுதிக்கு கிழக்கில் உள்ளது. இது கனடாவின் பழமையான இசுலாமிய கலாச்சார மையம் ஆகும்.
## வரலாறு
1910 இல் இங்கு ஆங்கிலோ-சாக்சன் பிராட்டஸ்டன்ட் சமூகம் வழிபாடு செய்வதற்கு சர்ச் கட்டுமானம் ஆரம்பிக்கப்பட்டது.முதல் உலக போர் பல ஆண்டுகளாக  தொடர்ந்த காரணமாக கட்டுமானப் பணி தாமதமானதால் 1928 வரை சர்ச் கட்டிடம் நிறைவு பெறவில்லை. அதே வேளையில் அல்பேனியாவில் இருந்து பல முஸ்லிம்கள் கனடாவில் குடியேறினர். 
1969 இல் பால்கன் இசுலாமிய சமுதாய மக்கள் கட்டிடத்தை விலைக்கு வாங்கி வணக்கத்திற்குரிய பள்ளிவாசல் கட்டிடமாக மாற்றினர். 2009 இல் தற்போதைய பள்ளிவாசல் கட்டப்பட்டது. இது அந்நகரில் இசுலாமிய மக்களின் முதல் வணக்கத்தலம் ஆகும். 
## தலைமையிடம்
இந்த பள்ளிவாசல் தப்லீக் ஜமாஅத்தை பின்பற்றுபவர்கள் அதிகம் கூடும் இடமாக இருந்தது. 1981 இல் அந்நகர குஜராத் முஸ்லிம்கள் தப்லீக் ஜமாஅத் செயல்பாட்டிற்கு டொரான்டோ நகரின் கிழக்கு பகுதியில் தனியாக கட்டிடம் வாங்கி பயன்படுத்தினர்.பின் அதை புனரமைப்பு செய்து மதினா பள்ளிவாசல்  (டொரான்டோ) எனும் பெயரில் பள்ளிவாசல் கட்டினர். இதனால் ஜாமி பள்ளிவாசல் முஸ்லிம் மாணவ கூட்டமைப்பின் தலைமையகமாகக் மாற்றப்பட்டது.

## வெளி  இணைப்புகள்
* ஜாமி பள்ளிவாசல் இணையதளம் 

## மேற்கோள்கள்

பகுப்பு:கனடாவில் உள்ள  பள்ளிவாசல்கள்
சிப்பிப்பாறை நாய்

**சிப்பிப்பாறை** (Chippiparai) என்பது தென்னிந்திய மாநிலமான தமிழ்நாடுயைப் பிறப்பிடமாகக் கொண்ட ஒரு வேட்டை நாய் இனமாகும். இந்த இனம் அதன் வேகம், சுறுசுறுப்பு மற்றும் விசுவாசத்திற்கு பெயர் போனது. முன்பு காட்டுப்பன்றி, மான் போன்ற வனவிலங்குகளை வேட்டையாட பயன்படுத்தப்பட்டது.

## வரலாறும் தோற்றமும்
சிப்பிப்பாறை என்பது விருதுநகர் மாவட்டத்தில் உள்ள சிப்பிப்பாறை என்ற கிராமத்தின் பெயரில் இருந்து உருவானது. இந்த இனம் வரலாற்று ரீதியாக விருதுநகர், திருநெல்வேலி, மதுரை போன்ற பகுதிகளில் அரச குடும்பங்களால் வளர்க்கப்பட்டது. இவை சலுக்கி போன்ற வேட்டை நாய் இனங்களில் இருந்து பரிணமித்ததாக நம்பப்படுகிறது. வேட்டைத்திறனுக்கு பெயர் போன இந்த நாய்கள், அதன் புலனுணர்வு மற்றும் பயிற்சியை ஏற்கும் தன்மை காரணமாக காவல் நாய்களாகவும் பயன்படுத்தப்படுகின்றன.

### தோற்றம்
சிப்பிப்பாறை நாய்கள் நீண்ட கால்கள், இலேசான தசைப்பிடிப்பு, குறுகிய தலை ஆகியவற்றைக் கொண்ட வேகத்திற்கான உகந்த உருவத்தைப் பெற்றுள்ளன. இவற்றின் உரோமம் மிகவும் குட்டையாக, மிருதுவாக, மினுமினுப்பாக காணப்படும். இவற்றின் நிறம் பழுப்பு, சிவப்பு, சாம்பல், புள்ளிகள் உள்ளிட்ட பல வண்ணங்களில் காணப்படுகிறது. வால் நீளமாக வளைவு பெற்றிருக்கும்.

### குணாதிசயங்கள்
சிப்பிப்பாறை நாய்கள் அறிவாற்றல், விசுவாசம் மற்றும் தன் உரிமையாளருடன் அமைதியான தன்மை கொண்டவை. இவை பெரும்பாலும் ஒரு ஒற்றை உரிமையாளருடன் ஆழமான பிணைப்பை ஏற்படுத்திக்கொள்ளும். அன்னியர்களிடம் கரிசிகளாக நடந்துகொள்ளும். இவற்றுக்கு வேட்டைத்திறன் அதிகம் என்பதால், பாதுகாப்பான வேலி மற்றும் தொடர் வடம் தேவை. பிற சிறு விலங்குகளுடன் வாழ வேண்டுமெனில், சிறு வயதிலிருந்தே பழக்கிப்படுத்துவது நல்லது.

## உடல்நலமும் பராமரிப்பும்

சிப்பிப்பாறை நாய்கள் பொதுவாக ஆரோக்கியமானதாகக் கருதப்படுகிறது. இவற்றின் ஆயுட்காலம் 11 முதல் 15 ஆண்டுகள் வரை ஆகும். இவற்றில் காணப்படக்கூடிய சில உடல்நலப் பிரச்சினைகள்:
* கால் வளைவு
* இடுப்பு மூட்டு இணக்கம்
* விழித்திரை சீர்கேடு
* ஒவ்வாமை
* மயக்க மருந்துக்கான உணர்திறன்
* குளிர் தாங்காமை 

குட்டையான உரோமம் இவற்றை வெப்ப காலநிலைக்கு ஏற்றதாக ஆக்குகிறது. அடிக்கடி தலைவாரி இறந்த உரோமங்களை நீக்கினால் போதுமானது. இவை அதிக சக்தி வாய்ந்த இனம் என்பதால், நாள்தோறும் நீண்ட நடை அல்லது ஓட்டம் போன்ற உடற்பயிற்சி தேவை.

## இவற்றையும் காண்க
* கன்னி நாய்
* இராஜபாளையம் நாய்
* கோம்பை நாய்

## மேற்கோள்கள்

## வெளி இணைப்புகள்
* சிப்பிப்பாறையின் சிறப்பு, 
இரா.சிவசித்து தி இந்து 2017 அக்டோபர் 28
* வசூலுக்கு வந்தவர்களை விரட்டிய நாய்! இரா.சிவசித்து தி இந்து 2017 நவம்பர் 4 
* அசல் சிப்பிப்பாறை இரா.சிவசித்து தி இந்து 2017 நவம்பர் 11

பகுப்பு:இந்தியாவில் தோன்றிய நாய் இனங்கள்
பகுப்பு:தமிழக நாய் இனங்கள்
தோலகா மாவட்டம்

**தோலகா மாவட்டம்** அல்லது **தோல்கா மாவட்டம்** (Dolakha),  (),  நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டம் நேபாளத்தின் மத்தியப் பிராந்தியத்தில் உள்ள பாக்மதி மாநிலத்தில் அமைந்த  13 மாவட்டங்களில் ஒன்றாகும்.

இம்மாவட்டத்தின் நிர்வாகத் தலைமையிடம்  *சரீகோட்* நகரம் ஆகும். 
இம்மாவட்டம் 2,191 சதுர கிலோ மீட்டர் பரப்பளவு கொண்ட இம்மாவட்டம், கடல் மட்டத்திலிருந்து 300 மீட்டர் முதல் 5,000 மீட்டர் உயரத்திற்கும் மேல் இமயமலையில் பரவியுள்ளது. இம்மாவட்ட மக்கள் தொகை, 2011-ஆம் ஆண்டு மக்கள் தொகை கணகெடுப்பின் படி 1,86,557 ஆக உள்ளது.  இம்மாவட்டத்தின் வடக்கு எல்லையில் திபெத் அமைந்துள்ளது. நேபாள மொழி அதிக மக்களால் பேசப்படுகிறது.

## பீமேஷ்வரர் கோயில்
இம்மாவட்டத்தின் தோலகா பஜாரில் அமைந்த பீமேஷ்வரர் கோயில் நேபாளி மக்களிடையே புகழ் பெற்றதாகும். இக்கோயில் உற்சவர் காலையில் பீமேஷ்வரராகவும், நண்பகலில் மகாதேவராகவும், மாலையில் திருமாலாகவும் பக்தர்களுக்கு காட்சியளிப்பார்.

## படக்காட்சிகள்

## புவியியல் மற்றும் தட்ப வெப்பம்

## கிராம வளர்ச்சி மன்றங்கள் மற்றும் நகராட்சிகள்

தோலகா மாவட்டம் 54 கிராமிய நகராட்சிகளும், இரண்டு நகரபுற நகராட்சிகளையும் கொண்டுள்ளது. 

## இதனையும் காண்க
* நேபாளத்தின் மாவட்டங்கள்
* நேபாள மாநிலங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்


## வெளி இணைப்புகள்
*தோலகா மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:பாக்மதி மாநிலம்
டோல்பா மாவட்டம்

**டோல்பா மாவட்டம்** (**Dolpa District**) (), நேபாளத்தின் கர்ணாலி மாநிலத்தில் அமைந்த 10 மாவட்டங்களில் ஒன்றாகும். நேபாள மாவட்டங்களில் பரப்பளவில் இது பெரிய மாவட்டம் ஆகும். இம்மாவட்டத்தின் தலைமையிடம் தூனை நகரம் ஆகும். 7889 சதுர கிலோ மீட்டர் பரப்பளவு கொண்ட இம்மாவட்டத்தின் 2011 நேபாள மக்கள் தொகை கணக்கெடுப்பு படி, மொத்த மக்கள்தொகை 36,700 ஆகும்.

## புவியியல் & தட்ப வெப்பம்
டோல்பா மாவட்டம் 28°43’N - 29°43’N நிலநேர்க்கோட்டிலும் மற்றும்  82°23’E - 83°41’E நிலநிடைக்கோட்டிலும் அமைந்துள்ளது. 
நேபாளத்தின் பெரிய மாவட்டங்களில் ஒன்றான் டோல்பா மாவட்டம், நேபாளத்தின் 5.36% நிலத்தை பகிர்ந்து கொள்கிறது. இமயமலையில் 1525 முதல் 7625 மீட்டர் உயரத்தில் அமைந்த இம்மாவட்டத்தின் வடக்கில் திபெத், வடகிழக்கில் சூம்லா மாவட்டம், மேற்கில் முகு மாவட்டம், தெற்கில் மியாக்தி மாவட்டம், ஜாஜர்கோட் மாவட்டம் மற்றும் ருக்கும் மாவட்டம்  மற்றும் கிழக்கில் முஸ்தாங் மாவட்டம் எல்லைகளாகக் கொண்டுள்ளது.இம்மாவட்டடத்தின் பெரும் பகுதிகளை **செ போக்சுந்தா தேசியப் பூங்கா**மற்றும் செ போக்சுந்தா ஏரி ஆக்கிரமித்துள்ளது.  மற்றும் போக்சுந்தா ஏரியும் ஆக்கிரமித்துள்ளது.

## மக்கள் தொகை பரம்பல்
2011 நேபாள மக்கள் தொகை கணக்கெடுப்பு படி, டோல்பா மாவட்டத்தின் மொத்த மக்கள்தொகை 36,700 ஆகும். இம்மாவட்டத்தில் கச மக்கள், சேத்திரி மக்கள் பெரும்பான்மையாக வாழ்கின்றனர். நேபாள மொழியை 94.4% பேசுகின்றனர். 1..6% குரூங் மொழி, 1.9% செர்ப்பா மொழி 1.9%,  போட்டே மொழி 1.8% காம் மொழி 1.7% பேசுகின்றனர்.இம்மாவட்ட மக்களில் பெரும்பான்மையோர் நேபாள [இந்து சமயத்தினராகவும் (92%), பிறர் பௌத்த சமயத்தினர் 4% ஆகவும், [போன் பௌத்தம் 5.05% ஆக உள்ளனர். மக்களில் பெரும்பான்மையோர் வேளாண்மைத் தொழிலும் (79.5%), சேவைத் தொழில் (2%) பணி செய்கின்றனர்.

## மாவட்ட நிர்வாகம்
டோல்பா மாவட்டம் 8 நகர்புற நகராட்சிகளையும், 6 கிராமிய நகராட்சிகளாகப் பிரிக்கப்பட்டுள்ளது.
## இதனையும் காண்க
* நேபாளத்தின் மாவட்டங்கள்
## மேற்கோள்கள்

## வெளி இணைப்புகள்

* Dolpa trekking maps

பகுப்பு:நேபாளத்தின் மாவட்டங்கள்
 பகுப்பு:கர்ணாலி பிரதேசம்
ராஷ்டிரிய ஜனதா கட்சி

**ராஷ்டிரிய ஜனதா கட்சி** (Rashtriya Janata Party)  இந்தியாவின் குஜராத் மாநிலத்தில் பாரதிய ஜனதா கட்சியிலிருந்து  விலகிய  சங்கர்சிங் வகேலா என்பவரால் 1995-ஆம் ஆண்டில் துவக்கப்பட்டது. பின்னர் இக்கட்சி இந்திய தேசிய காங்கிரசு கட்சியுடன் இணைக்கப்பட்டது.

## மேற்கோள்கள்

 பகுப்பு:இந்திய அரசியல் கட்சிகள்
காடி குத்தா

**காடி குத்தா** (Gaddi Kutta) என்பது வட இந்தியாவில் காணப்படும் ஒரு மஸ்தீப் வகை மலை நாய் ஆகும். இவை குறிப்பாக மேற்கு இமயமலைப் பகுதிகளில்  (இமாச்சலப் பிரதேசம், உத்தராகண்டம்,  காஷ்மீர்) போன்ற இடங்களில் காணப்படுகிறது. இவை இந்திய பாந்தர் ஹவுண்ட்,  மஹிடண்ட் மஸ்தீஃப், என்ற பெயரிலும் அழைக்கப்படுகின்றன. இவை துவக்கத்தில் வேட்டை நாய் நோக்கங்களுக்காக வளர்க்கப்பட்டாலும், பல திறமை கொண்ட இந்த நாயினத்தை இடையர் தங்கள் ஆடுகளைப் பாதுகாக்க வளர்த்தனர். பெரும்பாலும் கேடிஸ் (பெரும்பாலும் பழங்குடிகள் ) ஆடுகளைத் தாக்கும் பனிச்சிறுத்தைகளைத் தாக்கி  விரட்டுவதற்காகவும், புத்திசாலித்தனமாகத் தாங்கள் சொல்லியபடி ஆடுகளையும் செம்மறிகளையும் தங்கள் பட்டிகளுக்குக் கொண்டுவந்து சேர்க்கவும் இவற்றை பயன்படுத்துகின்றனர்.

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
ஜனதா மோர்ச்சா

**ஜனதா மோர்ச்சா** (Janata Morcha)  (மக்கள் முன்னணி) 1974-இல் இந்தியப் பிரதமர் இந்திரா காந்தியையும், அவர் தலைமையிலான இந்திய தேசிய காங்கிரசு கட்சியையும் எதிர் கொள்வதற்காக ஜெயப்பிரகாஷ் நாராயணன் தலைமையில் உருவான பல அரசியல் கட்சிகளின் கூட்டணியாகும்.
 
1976-இல் இந்திரா காந்தி அறிவித்த நெருக்கடி நிலைக்கு எதிராக போராடிய ஜனதா மோர்ச்சா, கட்சிக்கு ஜனதா கட்சி என்று பெயரிட்டது. 1977 இந்தியப் பொதுத் தேர்தலில் பெருவாரியான நாடாளுமன்ற மக்களவைத் தொகுதிகளில் காங்கிரசு கட்சியை எதிர்த்து ஜனதா கட்சி போட்டியிட்டு, இந்திரா காந்தியின் காங்கிரஸ் கட்சியை வென்று, இந்திய நாடாளுமன்ற மக்களவையில் ஆளும் கட்சியாக விளங்கியது. இந்திய வரலாற்றில் முதன்முறையாக காங்கிரசு கட்சி அல்லாத அரசியல் கட்சியான ஜனதா கட்சி ஆளும் கட்சியாக மாறியது.  ஜனதா கட்சியின் மொரார்ஜி தேசாய் இந்தியப் பிரதமராகத் தேர்ந்தெடுக்கப்பட்டார்.
 
## வரலாறு
1971-ஆம் ஆண்டில் நடந்த நாடாளுமன்ற மக்களவைத் தேர்தலில், நிறுவன காங்கிரசு, சம்யுக்த சோசலிச கட்சி, சுதந்திரா கட்சி மற்றும் பாரதிய ஜனசங்கம் ஆகிய கட்சிகள் கூட்டணி அமைத்து இந்திரா காந்தியின் தலைமையிலான இந்திய தேசிய காங்கிரஸ் கட்சியை எதிர்த்துப் போட்டியிட்டன. ஆனால் தேர்தலில் எதிர்பார்த்த வெற்றி அக்கூட்டணிக்குக் கிடைக்கவில்லை. இந்திரா காங்கிரசு கட்சி  மிகப்பெரிய வெற்றி பெற்றது. இந்திரா காந்தி பிரதமராக இருந்த போது நடைபெற்ற 1971 இந்திய - பாகிஸ்தான் போரில், இந்தியா பெற்ற வெற்றியே, இந்திரா காங்கிரஸ் கட்சி, தேர்தலில் போரின் வெற்றியை அறுவடை செய்ய காரமாணயிற்று.

## அமைப்பு மற்றும் தேர்தலில் வெற்றி
தேசிய அளவில் இந்திரா காந்தியையும், அவர்தம் தலைமையிலான காங்கிரஸ் கட்சியை வீழ்த்துவதற்காக ஜெயப்பிரகாஷ் நாராயணன் மற்றும் மொரார்ஜி தேசாய் ஆகியோரின் கடும் முயற்சியால்  உருவாகிய ஜனதா மோர்ச்சா கட்சியில்  நிறுவன காங்கிரசு, பாரதிய ஜனசங்கம், சம்யுக்த சோசலிச கட்சி மற்றும் பாரதிய லோக் தளம் கட்சிகளை ஒன்றிணைத்து ஜனதா மோர்ச்சா கட்சி உருவானாது.

சூன் 1975-இல் நடைபெற்ற குஜராத் மாநில சட்டமன்றத் தேர்தலில் ஜனதா மோர்ச்சா கட்சி, இந்திரா காங்கிரஸ் கட்சியை வென்று குஜராத் சட்டமன்றத்தின் ஆளும் கட்சியாக மாறியது. 
ராஜ் நாராயணன் அலகாபாத் உயர்நீதி மன்றத்தில், 1971-இல் நடந்த நாடாளுமன்ற மக்களவைத் தேர்தலில் இந்திராகாந்தி வெற்றி பெற்றது செல்லாது என அறிவிக்கக் கோரி தொடுத்த வழக்கில், இந்திரா காந்திக்கு எதிராக வெளியான தீர்ப்பில், இந்திரா காந்தி  தீர்ப்பு வெளியான நாளிலிருந்து ஆறு ஆண்டுகளுக்கு தேர்தலில் போட்டியிடக்கூடாது கூறப்பட்டிருந்தது.

அலகாபாத் உயர்நீதிமன்றத்தின் தீர்ப்பு வெளியான அடுத்த நாளே,  இந்திரா காந்தியின் கட்டாயத்தால், இந்தியக் குடியரசுத் தலைவர் 26 சூன் 1925-இல் நெருக்கடி நிலை ஆணை பிறப்பிக்கப்பட்டது. 
நெருக்கடி நிலை சட்டத்தை அவதூறாகப் பயன்படுத்தி, காங்கிரஸ் கட்சி அல்லாத கட்சிகள் ஆளும் மாநிலங்களின் சட்டமன்றங்கள் இந்திரா காந்தியால் கலைக்கப்பட்டது. இதனால் குஜராத்தில் ஜனதா மோர்ச்சா கட்சி ஆளும் குஜராத் சட்டமன்றமும் கலைக்கப்பட்டது.

## ஜனதா கட்சி
நெருக்கடி காலத்தில் ஜனதா மோர்ச்சா கட்சியின் தேசியத் தலைவர்கள் மற்றும் மாநிலத் தலைவர்கள், கட்சியின் நிர்வாகிகள் சிறையில் அடைக்கப்பட்டனர். 18 சனவரி, 1977இல்  ஜனதா கட்சி முறையாக தோற்றுவிக்கப்பட்டது. குஜராத் சட்டமன்றத் தேர்தலில் ஜனதா மோர்ச்சா வெற்றி பெற்றதைப் போலவே  1977 இந்தியப் பொதுத் தேர்தலில் ஜனதா கட்சி வெற்றிபெற்று, இந்திய வரலாற்றில் முதன் முறையாக காங்கிரஸ் கட்சியை சேராத ஒருவரான மொரார்ஜி தேசாய் இந்தியப் பிரதமராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய அரசியல் கட்சிகள்
கிளைக்கால் பிளவு

**கிளைக்கால் பிளவு** *(Glycol cleavage)* என்பது கரிம வேதியியல் ஆக்சிசனேற்ற சிறப்பு வகை வினையாகும். விசினல் டையாலில் உள்ள (கிளைக்கால்) கார்பன்–கார்பன் பிணைப்பு பிளவுபட்டு இரண்டு கார்பன்–கார்பன் இரட்டைப் பிணைப்புகள் இடமாற்றம் செய்யப்படுகின்றன. டையாலில் நிலவும் பதிலீட்டு நிலையின் அடிப்படையில் கீட்டோன் அல்லது ஆல்டிகைடு உருவாகிறது. 

சர்க்கரைகளின் அமைப்பினை உறுதி செய்வதற்குப் பயன்படுவதால், கிளைக்கால் பிளவு வினை ஆய்வகத்தில் ஒரு முக்கியமான வினையாகக் கருதப்படுகிறது. பிளவு வினை நிகழ்ந்த பின்னர் உருவான கீட்டோன் மற்றும் ஆல்டிகைடு துண்டுகளை ஆய்வு செய்ய முடியும். கிளைக்காலில் முன்னர் இருந்த ஐதராக்சில் தொகுதியின் அமைவிடத்தை நிர்ணயிக்கவும் முடியும். 

## வினையாக்கிகள்

கிளைக்கால் பிளவு வினையில் பெரும்பாலும் பெரயோடிக் அமிலம் (HIO4), ஈயடெட்ரா அசிட்டேட்டு (Pb(OAc)4) ஆகியன வினையாக்கிகளாகப் பயன்படுத்தப்படுகின்றன. இவ்வினைகளில் வளைய இடைநிலைகள் பங்கேற்கின்றன. பின்னர் இவை சிதைவடைந்து கீட்டோன் (பக்கச்சங்கிலி ஐதரசன் ஆக இல்லையென்றால்) அல்லது ஆக்டிகைடாக பக்கச்சங்கிலி ஐதரசன் ஆக இருந்தால்) உருவாகின்றன. 

: 

சூடான அடர் பொட்டாசியம் பெர்மாங்கனேட்டு (KMnO4) ஒரு ஆல்க்கீனுடன் வினைபுரிந்து கிளைக்காலாக உருவாகிறது. இந்த கிளைக்கால் உடனடியாக பிளவு வினைக்கு உட்பட்டு நிலையான கீட்டோன்களை அல்லது ஆக்சிசனேற்றமடையக்கூடிய ஆல்டிகைடுகளைக் கொடுக்கிறது. இவை மேலும் வினைபுரிந்து கார்பாக்சிலிக் அமிலங்களைத் தருகின்றன. கிளைக்கால் உருவாதலின் போது வினையாக்கிகள் கலவையின் அடர்த்தியையும் வெப்பநிலையையும் கட்டுப்படுத்துகின்றன.
 
பெரயோடிக் அமில கிளைக்கால் பிளவு வினை மாலாபிராது பெரயோடிக் அமில ஆக்சிசனேற்றம் என்று அழைக்கப்படுகிறது. இவ்வினை முதன்முதலில் 1934 ஆம் ஆண்டு இலியோன் மாலாபிராது என்பவரால் அறிமுகப்படுத்தப்பட்டது. பீட்டா அமினோ ஆல்ககால்களிலும் இவ்வினை பயனாகிறது.  

## மேற்கோள்கள்

## புற இணைப்புகள்
*www.cem.msu.edu 
*Periodate oxidation of polysaccharides

பகுப்பு:கரிம ஒடுக்க-ஏற்ற வினைகள்
சௌமகல்லா அரண்மனை

**சௌமகல்லா அரண்மனை** அல்லது **நான்கு அரண்மனைகள்** (Chowmahalla Palace) ஆசாப் அலி வம்சத்தின்  ஐதராபாத் நிசாம்  மன்னர் கட்டிய நான்கு அரண்மனைகள் ஆகும். 

இந்த நான்கு அரண்மனைகளும் ஹைதராபாத்தில் உள்ள சார்மினார் அருகே அமைந்துள்ளது. ஐதராபாத் நிசாம் அசாப் உத்-தௌலா மீர் சலாபத் ஜங் என்பவரால் இவ்வரண்மனைகள் 1750-இல் கட்டத் துவங்கப்பட்டது.அப்சல் உத்-தௌலா மற்றும் ஐந்தாம் அசப் ஜா ஆட்சிக் காலத்தில் முறையே 1857 மற்றும் 1869-ஆம் ஆண்டுகளில் நிறைவுற்றது.

45 ஏக்கர் பரப்பளவு கொண்ட இவ்வரண்மனை இரண்டு தர்பார் கூடங்கள் மற்றும் இரண்டு தாழ்வாரங்களுடன் கூடியது. மேலும் கூட்ட அரங்குகள், நீரூற்றுகள், தோட்டங்களுடன் கூடியது.
இந்த சௌமகல்லா அரண்மனைகளுக்கு, 15 மார்ச் 2010-இல் யுனெஸ்கோ நிறுவனத்தால் பாரம்பரிய பண்பாட்டு தலமாக அறிவித்து சான்றிதழ் வழங்கப்பட்டது.
## படக்காட்சிகள்

File:Nizam's Chowmahela Palace, Hyderabad, India.JPG|left|thumb|1880-இல் நிஜாமின் சௌமகல்லா அரண்மனைகள்
File:Drawing Room of Chowmahela Palace, Hyderabad, India.JPG|thumb|upright|சௌமகல்லா அரண்மனையின் ஓய்வறை 
File:Chowmahalla Palace gate tower 01.jpg|காவல் கோபுரம், சௌமகல்லா அரண்மனை 
File:View of Chowmallah Palace.jpg|அரண்மனையின் அலங்கார விளக்குகள் 
File:Window chowmahalla palace.jpg|தர்பார் அரங்கு 


## மேற்கோள்கள்


## வெளி இணைப்புகள்

* Chowmahalla Palace Official Website 
* ''The lost world'': article by historian William Dalrymple about the last Nizam of Hyderabad and the restoration of Chowmahalla Palace
*Travel guide issued by Authority: The Administrator, H.E.H The Nizam's Private Estate

பகுப்பு:ஐதராபாத்து
பகுப்பு:தெலங்காணா அரண்மனைகள்
பகுப்பு:ஐதராபாத் இராச்சியம்
கங்காலினி கோயில்

**கங்காலினி கோயில்** (Kankalini Temple) (நேபாள மொழி:कंकालिनी मन्दिर)  கங்காலினி அம்மனுக்கு அர்ப்பணிக்கப்பட்ட கோயிலாகும். இக்கோயில்  51 சக்தி பீடங்களில் ஒன்றாக கருதப்படுகிறது. கங்காலினி அம்மன் கோயில் கிழக்கு நேபாளத்தின் சப்தரி மாவட்டத்தில்  உள்ள பார்தாதா எனும் கிராமத்தில் அமைந்துள்ளது. சப்தரி மாவட்டத்தின் நிர்வாகத் தலைமையிடமான *ராஜ்பிராஜ்*  எனுமிடத்திலிருந்து 17 கிலோ மீட்டர் தொலைவில் நேபாள-இந்திய எல்லைப்புறத்தில் அமைந்துள்ளது.

நவராத்திரி திருவிழாவின் போது இந்தியா மற்றும் நேபாள பக்தர்கள் இக்கோயிலுக்கு பெருந்திரளாக கூடி ஆயிரக்கணக்கான ஆடுகளைப் பலியிட்டு கங்காலினி அம்மனை வழிபடுகின்றனர்.

## மேற்கோள்கள்

## வெளி இணைப்புகள்

பகுப்பு:நேபாள இந்துக் கோயில்கள்
பகுப்பு:சக்தி பீடங்கள்
பகுப்பு:அம்மன் கோயில்கள்
பிரம்ம லோகம்

இந்து சமய சாத்திரங்களான புராணங்களில் குறிப்பாக பிரம்ம புராணத்தில், மும்மூர்த்திகளில் ஒருவரும், படைப்புக் கடவுளுமான, நான்கு முகங்கள் கொண்ட பிரம்மாவின் இருப்பிடமாக பிரம்ம லோகம் எனும் **சத்திய லோகம்** குறிப்பிடுகிறது.
 
## வேதம், உபநிடதம் மற்றும் புராணக் குறிப்புகள்
அதர்வண வேதத்தில் மேல் ஏழு லோகங்களில் ஒன்றாக பிரம்ம லோகம் குறித்த குறிப்புகள் உள்ளது.
உபநிடதங்களில் பிரம்ம லோகம் பற்றிய குறிப்புகள் பல்வேறு இடங்களில் உள்ளது.
அனைத்து புராணங்களிலும் படைப்புக் கடவுளான நான்முகன் எனும் பிரம்மா தனது துனைவியான சரசுவதியுடன் குடிகொண்டிருக்கும் பிரம்ம லோகம் எனும் சத்திய லோகத்தைப் பற்றிய குறிப்புகள் உள்ளது.

## பௌத்தம் கூறும் பிரம்ம லோகம்
பௌத்த சாத்திரங்கள் வானுலகில் பிரம்ம லோகம் இருபத்தி ஒன்று சொர்க்கங்கள் கொண்டிருப்பதாக கூறுகிறது.

## இதனையும் காண்க
*வைகுந்தம் 
*கயிலை மலை

## மேற்கோள்கள்


## மேலும் படிக்க
*  Self-Realization Brahmaanubhava: The Advaitic Perspective of Shankara: Brahmaanubhava : The Advaitic Perspective of Shankara (Cultural Heritage and Contemporary Change. Series Iiib, South Asia, V. 4) von Vensus A. George von Council for Research in Values & (Januar 2001) - page 103
* Sharma, Shubhra. Life In The Upanishads. Abhinav Publications; 1 edition (February 14, 2011)
* chhandogya upanishad as PDF
* Twitchell, Paul (1988) The Far Country. Illuminated Way Publishing.  
* Twitchell, The Far Country as PDF

## வெளி இணைப்புகள்
* Brahmapura

பகுப்பு:இந்து தொன்மவியல் இடங்கள்
தன்குட்டா மாவட்டம்

**தன்குட்டா மாவட்டம்** (Dhankuta District) () (),  நேபாள நாட்டின் கிழக்கு பிராந்தியத்தில் கோசி மாநிலத்தில் அமைந்த 14 மாவட்டங்களில் ஒன்றாகும். இம்மாவட்டத்தின் நிர்வாகத் தலமையிட நகரம் தன்குட்டா ஆகும். 

இம்மாவட்டம் 891 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 1,63,412 ஆகும்.  இம்மாவட்டத்தில் நேபாள மொழி, நேவாரி மொழி, ராய் மொழி, தமாங் மொழி மஹர் மொழி மற்றும் லிம்பு போன்ற மொழிகள் பேசப்படுகிறது.

## வேளாண்மை
தன்குட்டா மாவட்டம் கடல் மட்டத்திலிருந்து 300 முதல் 2500 மீட்டர் உயரத்தில் பரவியுள்ளது.
தமூர் மற்றும் அருண் ஆறுகள் பாய்கிறது. நெல், சிறுதானியங்கள், எலுமிச்சைப் பழம், இஞ்சி, முட்டைக்கோஸ், காலிபிளவர் மற்றும் தேயிலை போன்ற பணப் பயிர்கள் வளர்க்கப்படுகிறது. இம்மாவட்டத்தின் உயரமான மலைப்பகுதிகளில் சால மரங்கள் வளர்ந்துள்ளது.

## புவியியல் மற்றும் தட்ப வெப்பம்

## நகராட்சிகள் மற்றும் கிராம வளர்ச்சி மன்றங்கள்
 
இம்மாவட்டத்தில் ஒரு நகராட்சியும், 37 கிராம வளர்ச்சி மன்றங்களும் கொண்டுள்ளது.

## சுற்றுலாத் தலங்கள்

## படக்காட்சி

Dhankuta ground.jpg|வசந்ததர் நகர விளையாட்டுத் திடல்
Dhankuta 02.jpg|மழைக் காலத்தில் தன்குட்டா


## இதனையும் காண்க
* கோசி மாநிலம்
*நேபாள மாநிலங்கள்

## மேற்கோள்கள்

## வெளி இணைப்புகள்
*தன்குட்டா மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
காய்கடி நாய்

**காய்கடி (Kaikadi)** என்பது ஒரு நாய் இனமாகும், இது இந்தியாவின் மகாராட்டிர மாநிலத்தில் வாழக்கூடிய நாடோடி மக்கள் பெயரால் அழைக்கப்படுகிறது. காய்கடி நாய்கள்  கால்நடைகளை பாதுகாப்பதில் முன்னணியானவை. மேலும் இவை முயல் போன்றவற்றை வேட்டையாடும் திறமை கொண்டவை. இந்த நாய்கள் கிராமப் பகுதி வீடுகளில்  பரந்த திறந்தவெளியில் காவலுக்கு உகந்தவை.

## தோற்றம்
இவை, வெள்ளை பழுப்பு  கருப்பு ஆகிய நிறங்களில் காணப்படுகின்றன. காய்கடி நாய்கள் சிறியவை (சுமார் 40 சென்டிமீட்டர் அல்லது அதைவிட குறைந்தவை) கால்கள் மெல்லியதாக நீண்டு இருக்கும், என்றாலும் கால் தொடைகள் சக்தி வாய்ந்தவை. இவற்றின் வால் நீண்டு இருக்கும். நீண்ட எச்சரிக்கை மிகுந்த காதுகளும், நீண்ட மற்றும் மெல்லிய தலையும், குறுகிய முடியும் உடைய இந்த நாயினம் குறைந்த பராமரிப்பு தேவைப்படுவது ஆகும்.

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
பெருந்தோட்டம் ஐராவதேசுவரர் கோயில்

**பெருந்தோட்டம் ஐராவதேசுவரர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.

## அமைவிடம்
மங்கைமடம் கடைத்தெருவிலுள்ள யோகீஸ்வரர் கோயிலின் நுழைவாயிலுக்கு எதிரே உள்ள பாதையில் 4 கி.மீ. தொலைவில் பெருந்தோட்டம் அமைந்துள்ளது. இக்கோயில் சீர்காழி-திருவெண்காடு சாலையில் மங்கைமடத்திலிருந்து 3 கி.மீ. தொலைவில் பெருந்தோட்டம் ஐராவதேசுவரர் கோயில் அமைந்துள்ளது.

## இறைவன், இறைவி
இக்கோயிலில் உள்ள மூலவர் ஐராவதேசுவரர் என்றழைக்கப்படுகிறர். இங்குள்ள இறைவி அதுல்யகுஜாம்பாள்.

## வரலாறு
துர்வாசர் என்ற முனிவரின் சாபம் காரணமாக ஐராவதம் காட்டு யானையாகத் திரிய ஆரம்பித்தது. பல தலங்களுக்குச் சென்று அது வழிபட்டது. அவ்வாறான தலங்களில் இறைவன் ஐராவதேசுவரர் என்றழைக்கப்படுகிறார்.

## விழாக்கள்
இக்கோயிலில் நவராத்திரியும், கார்த்திகையும் சிறப்பாகக் கொண்டாடப்படுகிறது.
## மேற்கோள்கள்

பகுப்பு:மயிலாடுதுறை மாவட்டத்திலுள்ள சிவன் கோயில்கள்
பிசுமத் தைட்டனேட்டு

**பிசுமத் தைட்டனேட்டு** *(Bismuth titanate)* என்பது பிசுமத், தைட்டானியம், ஆக்சிசன் ஆகிய தனிமங்கள் இணைந்து உருவாகும் கனிம வேதியியல் சேர்மமாகும். பிசுமத் தைட்டானியம் ஆக்சைடு என்ற பெயராலும் இச்சேர்மம் அழைக்கப்படுகிறது. திண்ம நிலையிலுள்ள இச்சேர்மத்தின் வேதியியல் வாய்ப்பாடு Bi12TiO20 அல்லது Bi4Ti3O12 ஆகும். 
## தயாரிப்பு
பிசுமத் மற்றும் தைட்டானியம் ஆக்சைடுகளின் கலவையை சூடுபடுத்தும் போது பிசுமத் தைட்டனேட்டு பீங்கான் உருவாகிறது. 730-850° செல்சியசு வெப்பநிலையில் Bi12TiO20 உருவாகிறது. வெப்பநிலை 875° செல்சியசு வெப்பநிலைக்கு உயரும்போது இது சிதைவடைந்து Bi4Ti3O12 மற்றும் Bi2O3 ஆகியன உருவாகின்றன . Bi12TiO20 சேர்மத்தின் மில்லிமீட்டர் அளவுள்ள படிகங்களை 880–900 ° செல்சியசு வெப்பநிலையில் சொக்ரால்சுகி செயல்முறையில் உருவாக்க முடியும் .  
## பண்பும் பயன்களும்
ஒளிவிலகல் விளைவு, மின்னொளியியல் விளைவு ஆகிய பண்புகளை பிசுமத் தைட்டனேட்டு வெளிப்படுத்துகிறது. அதாவது, மின்புலம் அல்லது மின்னொளியில் ஒளிவிலகல் எண்ணில் திரும்புத்திற மாற்றம் நிகழும்போது இப்பண்புகள் முறையே வெளியிடப்படுகின்றன. இதன் விளைவாக மீள் பதிவு ஊடகங்களில் நிகழ்நேர ஒளிப்படவியல் அல்லது படத்தைச் செயலாக்கும் பயன்பாடுகளில் பயன்படுத்துவதற்கு சாத்தியங்கள் உள்ளவையாகின்றது .

## மேற்கோள்கள்

பகுப்பு:தைட்டனேட்டுகள்
பகுப்பு:பிசுமத் சேர்மங்கள்
பகுப்பு:அயமின் பொருட்கள்
பகுப்பு:பீங்கான் பொருட்கள்
பகுப்பு:அழுத்தமின் பொருட்கள்
திருமகேந்திரப்பள்ளி திருமேனியழகர் கோயில்

**திருமகேந்திரப்பள்ளி திருமேனியழகர் கோயில்** (*Mahendrapalli Tirumeni Azhagar Temple*) என்பது தமிழ்நாட்டின் மயிலாடுதுறை மாவட்டத்தில் உள்ள சிவன் கோயிலாகும். இது சம்பந்தர் பாடல் பெற்ற தலங்களில் சோழ நாடு காவிரி வடகரை தலத்தில் ஒன்றாகும்.

## அமைவிடம்
இது மயிலாடுதுறை மாவட்டத்தில் சீர்காழி நகரின் அருகில் அமைந்துள்ளது. தேவாரப்பாடல் பெற்ற சோழ நாடு காவிரி வடகரைத் தலங்களில் இதுவும் ஒன்றாகும். அத்துடன் சிவனின் தேவாரப்பாடல் பெற்ற 274 சிவாலயங்களில் இது 6 வது சிவத்தலமாகும். கொள்ளிடம் ஆற்றுக்குக் கிழக்கில், சீர்காழி-சிதம்பரம் சாலையில் இக்கோயில் அமைந்துள்ளது.

## இறைவன், இறைவி
இக்கோயிலில் உள்ள மூலவர் திருமேனியழகர் என்றழைக்கப்படுகிறர். இறைவி வடிவாம்பிகை ஆவார். சூரியன், சந்திரன், பிரம்மா ஆகியோர் இத்தலத்தில் வழிபட்டுள்ளனர்.

## தொன்மம்
இந்திரன், கௌதம முனிவரின் மனைவியான அகலிகை மீது ஆசை கொண்டதால், அவரிடம் உடம்பெல்லாம் கண்ணாகும்படி முனிவரால் சபிக்கப்பட்டான். பாவ விமோசனத்திற்காக பூலோகம் வந்த அவன், பல தலங்களில் லிங்க பிரதிஷ்டை செய்து, சிவனை வழிபட்டான். அதில் ஒன்று தான் மகேந்திரப்பள்ளியாகும். சிறப்பு மிக்க (மகா) இந்திரன் வழிபட்டதால், "மகேந்திரப்பள்ளி" என்ற சிறப்பு பெயர் இத்தலத்திற்கு ஏற்பட்டதாக ஒரு ஐதிகம் உண்டு. பிற்காலத்தில் இவ்விடத்தில் கோயில் எழுப்பப்பட்டது.

அனைத்து வகையான விலங்கினங்களும் இறைவனை வழிபட்டு முத்தி பெற்ற தலம் என்ற சிறப்பினை உடையது. கோயிலுக்கு முன்பாக இந்திர தீர்த்தம் உள்ளது. அகில், வெண்கடம்பு போன்ற மரங்களும், தாழை, நீர்முள்ளி, குவளை போன்ற தாவர வகைகளும் கடலோரக்காற்றிலிருந்தும், சூறாவளிக்காற்றிலிருந்தும் பாதுகாக்கும் பெருமையுடைய தலம் என்று ஞானசம்பந்தர் இத்தலம் குறித்துக் கூறுகிறார்.

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## மேற்கோள்கள்

## வெளி இணைப்புகள்
தினமலர்க் கோயில்கள்

பகுப்பு:மயிலாடுதுறை மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி வடகரை சிவன் கோயில்கள்
கருடன் சம்பா (நெல்)

**கருடன் சம்பா** அல்லது **காடைகுழந்தான்** பாரம்பரிய நெல் வகையைச் சார்ந்த இது, அனைத்து தரப்பினரும் உணவுக்காகத் தேர்ந்தெடுக்கும் முதன்மையான நெல் வகையாகும். கருடன் (கழுகு) கழுத்தில் வெள்ளையாக இருப்பதுபோல், கருடன் சம்பா நெல்லின் நுனிப் பகுதியில் வட்டமான வெள்ளை நிறம் காணப்படுவதால் இந்நேல்லுக்கு அப்பெயர் பெற்றதாக கருதப்படுகிறது. வறட்சி, வெள்ளம் போன்ற இயற்கை சீற்றங்களைத் தாங்கி வளரக்கூடிய இந்த நெல் இரகம், நான்கடி உயரம் வரை வளரக்கூடியது.

## பயன்பாடு
இந்த கருடன் சம்பா சாப்பாட்டிற்கும், மற்றும் பலகாரங்களுக்கும் ஏற்ற இரகமாகக் கருதப்படுகிறது. பண்டைய காலத்தில் மணப்பாறை முறுக்கு இந்த அரிசியைக் கொண்டு செய்யப்பட்டுப் பிரபலமடைந்ததாகத் தகவல் உள்ளது. விரைவாக வேகக்கூடிய இரகமாக உள்ள இந்த பாரம்பரிய அரிசி வகை, இல்லத்தரசிகளிடம் முதன்மை பெற்றது. சிகப்பு நிறமுடைய  இந்நெல், வெள்ளை அரிசி கொண்ட  நடுத்தரமான இரகமாகும். மத்தியக் காலப் பயிரான கருடன் சம்பா, 140 நாட்களுக்குள் அறுவடைக்கு வரக்கூடியது. நடவும், நேரடி விதைப்பும், மற்றும் ஒற்றை நாற்று நடவு முறைக்கும் ஏற்றது.

## உருவாக்கம்
பாரம்பரிய நெல்லில் வரலாற்று சிறப்புமிக்க இந்த நெல் இரகம், விழுப்புரம் மாவட்டம், கள்ளக்குறிச்சி வட்டம் முடிகொண்டான் கிராமத்தில் “குழந்தை வேல் உடையார்” என்ற பண்ணையார், 1911 ஆம் ஆண்டில் கருடன் சம்பாவை உருவாக்கி, அந்த  நெல்லைக் கொண்டு ஒற்றை நெல் சாகுபடி முறையில் பயிர் செய்துள்ளார். அக்காலகட்டத்தில் அவர் இம்முறையில் நடவு  செய்வதை அறிந்து கேலி செய்தவர்கள், பின்பு பயிரைப் பார்த்து மிரண்டுப் போன அவர்கள் பின்னாளில் அம்முறையை பின்பற்றி வேளாண்மை செய்ததாக சொல்லப்படுகிறது.

ஒவ்வொரு நாற்றிலும் நூற்றுக்கும் மேற்பட்ட தூர் வந்துள்ளது. சாலையில் போவோர், வருவோரெல்லாம் வேடிக்கை பார்த்திருக்கிறார்கள். பண்ணைத் தொழிலாளர்கள் திருஷ்டி பொம்மை ஒன்றையும் வைத்திருக்கிறார்கள். 32 சென்டில் ஒவ்வொரு நாற்றாக, முக்கால் அடி சாலை சாலையாக நடவு செய்து ஒரு ஏக்கருக்கு 4,012 கிலோ மகசூல் எடுத்துள்ளார்.

## ஒற்றை நெல் சாகுபடி
ஒற்றை நெல் சாகுபடி முறையில், மொத்தம் 32 சென்டில் (*1 சென்ட் – 40.47 சதுர மீட்ட‍ர்*) ஒவ்வொரு நாற்றாக, ஒன்பது அங்குல இடைவெளியில் சாலைச் சாலையாக நடவு செய்து ஒரு ஏக்கருக்கு 4,012 கிலோ மகசூல் எடுத்துள்ளார். தற்போது இந்த நெல் பரவலாகச் சாகுபடி செய்யப்பட்டு, மகசூல் அதிகபட்சம் 3,500 கிலோவரையில் இரசாயன உரம், மற்றும் பூச்சிக்கொல்லிகள் பயன்படுத்தாமல், விவசாயிகள் மகசூல் எடுத்துவருகிறார்கள் என்பது குறிப்பிடப்பட்டுள்ளது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* சம்பா (அரிசி)
* சம்பா மாவட்டம்

## வெளி இணைப்பு
* கருடன் சம்பா நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
கலியன் சம்பா (நெல்)

**கலியன் சம்பா﻿** (*Kaliyan Samba*) பாரம்பரிய நெல் வகைகளின் பட்டியலில் இடம்பெற்றுள்ள இந்த கலியன் சம்பா, கரிசல் மண், வண்டல் மண், களிமண் எனப் பல மண் வகைகள் தமிழகத்தில் இருப்பினும், பரவலாகக் களிமண் நிலத்திலேயே நெல் வகைகள் சாகுபடி செய்யப்படுகிறது. களிமண்ணுக்கு ஏற்ற நெல் இரகமான கலியன் சம்பா, பசித்தவனுக்கு ஏற்ற இரகமென்று தமிழர்களால் கருதப்படுகிறது. (*கலியன் என்றால் `பசித்தவன்’ என்ற ஒரு பொருள் உண்டு*).

## வளரியல்பு
ஐந்தடி வரை வளரக்கூடிய நெல் இரகமாகன கலியன் சம்பா, ‘வெள்ளமே போனாலும் பள்ளமே விளையும்’ என்ற பழமொழிக்கு ஏற்பப் பள்ளமான பகுதிகளுக்கு ஏற்றது. இயற்கையாகவே கலியன் சம்பாவுக்கு நோய் எதிர்ப்பு சக்தியும், பயிருடன் ஒரு வகையான களையும் அதிகமாக இருப்பதால் பூச்சித் தாக்குதலும் இருப்பதில்லை.

## ஒற்றை நடவு முறை
இயற்கை சீற்றங்களைத் தாங்கி வளரும் இந்த இரகத்துக்குச், சாயும் தன்மை குறைவு. சிவப்பு நிற நெல்லும், சிகப்பு நிற அரிசியும் கொண்ட மோட்டா இரகமான கலியன் சம்பா, இட்லி, தோசை போன்ற சிற்றூண்டி உணவு வகைகளுக்கு ஏற்ற இரகமாகும். நாகப்பட்டினம் மாவட்டத்தின் வடக்குப் பகுதிகளில் இவ்வகை நெற்கள் பெருமளவில் சாகுபடி செய்யப்பட்டுவந்துள்ளது. சாதாரண நடவு முறை, மற்றும் திருந்திய நெல் சாகுபடி (ஒற்றை நடவு முறை) முறைக்கு உகந்ததான இது, சாதாரண அளவில் ஏக்கருக்கு முப்பது கிலோவும், திருந்திய நெல் சாகுபடிக்குத் தரமான இரண்டுக் கிலோ விதையும் போதுமானது எனக் கருதப்படுகிறது.

## நோய் எதிர்ப்புத் திறன்
பண்டைய, மற்றும் பாரம்பரிய நெல் என்று சொன்னாலே மருத்துவக் குணம் நிறைந்ததாக இருந்துள்ளது. அந்த வகையில், கலியன் சம்பா அரிசியைக் கஞ்சிக் குடித்துவந்தால், நீண்ட காலமாக ஆறாத புண்கள் ஆறும் என்பது வேளாண் நம்பிக்கையாக உள்ளது. புற்றுநோய் வந்தவர்களுக்கு ஆரோக்கியத்தைத் தரக்கூடிய இந்த இரகத்துக்கு இயற்கை யாகவே நோய் எதிர்க்கக்கூடிய தன்மை அதிகமென்று கூறப்படுகிறது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* கலியன் கேட்ட வரங்கள் (*தொடர்பற்றக் கட்டுரை*)

## மேற்கோள்கள்

## வெளி இணைப்புகள்
* கலியன் சம்பா நெல் படிமங்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
விசினல்

**விசினல்** *(vicinal)*  (இலத்தீன்: விசினசு = அண்டையர் ) என்பது ஏதாவது இரண்டு வேதி வினைக்குழுக்கள் அடுத்தடுத்த (அதாவது 1,2 உறவுமுறை) கார்பன் அணுக்களுடன் இணைக்கப்பட்டிருப்பதைக் குறிக்கிறது. உதாரணமாக 2,3-இருபுரோமோபியூட்டேன் மூலக்கூறு இரண்டு விசினல் புரோமின் அணுக்களைச் சுமந்திருக்கிறது ஆனால், 1,3-இருபுரோமோபியூட்டேன் . விசினல் புரோமின்களைப் பெற்றிருக்கவில்லை.

அதேபோல ஓரிட-இருபுரோமைடு, இதிலுள்ள முன்னொட்டு ஓரிட என்பது ஓரிடத்த என்பதன் சுருக்கமாகும். இரண்டு புரோமின் அணுக்களும் ஒரே அணுவுடன் பிணைந்துள்ளன (அதாவது 1,1 உறவுமுறை) என்பது இதன் பொருளாகும். உதாரணமாக, 1,1-இருபுரோமோபியூட்டேன் ஓரிடத்தனவாகும். இதேபோல 1,3-உறவுமுறை தொகுதிகளுக்கு ஒன்றடுத்த என்ற பெயர் பரிந்துரைக்கப்படுகிறது.

நேர், எதிர், வெளி, உள் போன்ற சொற்களும் இதே தத்துவத்தில் உருவான சொற்களாகும். விசினல் என்ற சொல்லின் விளக்கம், மூலக்கூறின் வேறுபட்ட பகுதிகள் ஒன்றுக்கொன்று எவ்வாறு அமைப்போடும் இடத்தோடும் தொடர்பு கொண்டுள்ளன என்பதை விளக்குகிறது. விசினல் என்ர பெயரடை சிலசமயங்களில் ஒத்த வேதி வினைகுழுக்களின் மூலக்கூறுகளைக் குறிக்கவும் சுருக்கப்படுகிறது. மேலும், இச்சொல் அரோமாட்டிக் வளையங்களின் மீது பதிலீடு செய்யப்படுவதையும் குறிக்கிறது.

## மேற்கோள்கள்

பகுப்பு:மூலக்கூற்று வடிவியல்
பகுப்பு:வேதியியல் பெயரீடு